ဝန်ချုံးရွာ၊ ပေါက်မြို့နယ်

ဝန်ချုံးရွာ ()သည် မကွေးတိုင်းဒေသကြီး၊ ပခုက္ကူခရိုင်၊ ပေါက်မြို့နယ်၊ ဝန်ချုံးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၈၈၈၆၆ ဖြစ်သည်။ ၂၀၁၄ သန်းခေါင်စာရင်းအရ ဝန်ချုံးကျေးရွာအုပ်စုတွင် ကျား ၁၁၀၆ ဦး၊ မ ၁၂၉၈ ဦး၊ လူဦးရေ စုစုပေါင်း ၂၄၀၄ ဦးနေထိုင်သည်။  

 ၂၀၂၁ ခု၊ အာဏာသိမ်းစဉ် အခြေအနေ 
၂၀၂၁ ခု၊ ဇူလိုင်လ ၃၁ ရက်တွင် ပင်တောင်ရွာ အုပ်ချုပ်ရေးမှူး ဦးထီမြို လုပ်ကြံခံရသည်နောက် စစ်သားနှင့်ရဲများက ယင်းရွာအပါအဝင် အနီးအစပ်ရှိကျေးရွာများကို ရှာဖွေစစ်ဆေးသည်။ ပင်တောင်ရွာ အနောက်တောင်ဘက် ၂ မိုင်အကွာ ဝန်ချုံးရွာအနီး၌ ပြည်သူ့ကာကွယ်ရေးတပ်နှင့် တိုက်ပွဲဖြစ်ပြီးနောက် ရွာတွင်းသို့ လာရောက်ကာ အိမ် ၃ လုံး မီးရှို့သည်။ အိမ် ၁၅ လုံးကို မွှေနှောက်ရှာဖွေသည်။ "ပေါက်မြို့၊ ဝန်ခြုံးရွာသား ရာထောင်ချီ ထွက်ပြေး၊ အိမ်များဖျက်ဆီးခံရ". Myanmar Now. 2021-08-01. 

ဩဂုတ်လ ၂၉ ရက်တွင် တပ်ခွဲ ၂ ခွဲ ရွာတွင်း၌ တပ်စွဲထားသည်။ "ပေါက်မြို့နယ်၊ ဝန်ခြုံးရွာက လူနေအိမ်များကို စစ်ကောင်စီတပ်က မီးရှို့". DVB. 2021-09-02. စက်တင်ဘာ ၂ နေ့လယ်ပိုင်းတွင် ရွာမှ မီးတောက်များတက်လာခြင်းကြောင့် အိမ်များကို မီးရှို့နေသည်ဟု စစ်ပြေးရှောင် ရွာသားတို့က ယူဆကြ၏။ "မကွေး ပေါက်မြို့နယ်က စစ်ကောင်စီတပ်စွဲထားတဲ့ ဝန်ခြုံးရွာမှာ မီးရှို့မှုတွေရှိနေ". Radio Free Asia. 2021-09-02.

 ကိုးကား 

ကဏ္ဍ:ပေါက်မြို့နယ်ရှိ ရွာများ